cyanic-selkie/wikianc huggingface dataset:
Trommeand
Biologi
Arten har tydelig kjønnspreg. Fjærdrakten til hannen er i hekketiden i hovedsak mørk nøttebrun uten rødlig innslag. Buken er hvit og hodet, nakken og den stive stjerten nærmest sort. Hunnen er mørkere på oversiden og mer grålig på undersiden. Hun har innslag av brune spetter på oversiden og både brune og mørke avlange spetter langs flankene. Hodet er mørkt med ei lysere grå horisontal stripe under øyene og innslag av lysere grått nederst på kinnene inn mot strupen. Nebbet er blågrått og bredt og flatt hos begge kjønn. Eklipsedrakten til hannen ligner hunnens. Ungfuglene ligner hunnen, men er blekere på oversiden og brunere på undersiden. De undere ekstremitetene er korte og mørk koksgrå. Føttene har lange tær med svømmehud mellom.
Abdullah Alsabeehg
Politisk karriere
I oktober 2021 ble han valgt til varaordfører i Oslo. Hans forgjenger i vervet, Kamzy Gunaratnam, ble valgt inn på Stortinget i stortingsvalget 2021.
Trommeand
Biologi
Arten tilhører de tre prosentene av fuglene der hannen har et utkrengbart penislignende paringsorgan. Og trommeandhannen har i så måte den selsomme rekorden (i forhold til artens generelle størrelsen) med hensyn til størrelsen på paringsorganet, med en skrupenis på hele 42,5 cm. En penislengde på omkring 20 cm er imidlertid mer vanlig, men fortsatt enorm. Forskerne antar at den enorme størrelsen har sammenheng evolusjonære fortrinn i kampen om retten til å pare seg.
Abdullah Alsabeehg
Politisk karriere
Alsabeehg har flere medieutspill mot ekstremisme og radikalisering i Norge.
Trommeand
Biologi
Arten opptrer i grunne ferskvannsinnsjøer, mindre bassenger og våtmarksområder med omfattende kantvegetasjon. Utenfor hekketiden opptrer også arten i større innsjøer og laguner. Trommeand er registrert i høyder opp mot 1 200 moh, men man vet svært lite om artens ernæringsbehov. Man regner med at den stort sett eter frø og andre bestanddeler av akvatiske planter, samt trolig også mindre akvatiske virvelløse dyr. Den ernærer seg stort sett gjennom sikting av bunnmaterialet under dykking.
Abdullah Alsabeehg
Forfatter
Alsabeehg var en av bidragsyterne til antologien Kjære bror, som ble gitt ut av tankesmien Minotenk i 2018.
Trommeand
Biologi
I Argentina er hekktiden i perioden oktober–januar, men i Chile er den trolig noe utvidet i forhold og har to topper. Trommeand er mer monogam enn sine nærmeste artsfrender, men hannen kan være promiskuøs. Parene er ikke territoriale, men hannen forsvarer hunnen mot andre hanner. Hekkingen foregår parvis eller i løselige grupper. Redet er en flat plattform over vann og i tett vegetasjon, men uten dun innvendig. I fangenskap hekker hunnen på samme sted fra år til år, med det er uklart om denne atferden opprettholdes i det fri. Hun legger normalt 3–5 hvite egg, men reder med opp mot 12 egg har blitt observert. Man antar at dette skyldes hekkeparasittisme. Hvert egg veier omkring 74,8–89,6 g og inkubasjonstiden tar cirka 23–24 dager og utføres av hunnen alene. Ungene passes på av hunnen alene, og de får full fjærdrakt etter cirka 56–63 dager. Hun forlater dem etter noen få uker. I fangenskap blir hunner kjønnsmodne omkring 2 år gamle.
Arten regnes som delvis trekkfugl, idet fugler som hekker på høye breddegrader trekker nordover om vinteren.
Norskopplæring for minoritetsspråklige
Norskopplæring for minoritetsspråklige viser til opplæringstilbud for nyankomne innvandrere til Norge innen grunnleggende norsk og forberedelse til ytterligere skoleopplæring innen norskfaget og andre norskbaserte skolefag.
Med rett til skolegang i Norge følger også rett til særskilt språkopplæring, både i grunnskolen og i videregående opplæring. Særskilt språkopplæring skal være tilpasset den enkelte elevs alder, skolebakgrunn og morsmål.
Opplæringens nivå tilpasses elevenes alder og utdanningsbakgrunn samt testresultater gjennomført av et språksenter, gjerne underlagt voksenopplæringen i kommunen.
I tråd med Introduksjonsloven følger norskopplæring for minoritetsspråklige læreplan i norsk og samfunnskunnskap for voksne innvandrere. Læreplanen er tilpasset voksne, men nyttes gjerne til elever fra 16 år. Opplæringen er delt i tre nivåer kalt spor 1, 2 og 3, der spor 3 er elevene med mest utdanning og faglige ferdigheter, basert på testresultater før tildelt skoleplass. Med tilbudet følger minst 50 timer samfunnsfag.
Norskopplæring for minoritetsspråklige elever i Oslo
Oslo har en stor andel av landets minoritetsspråklige elever, og dermed et bredt tilbud tilpasset mangfoldet. Mye av opplæringen er koordinert fra Språksenteret samlokalisert med Sofienberg skole i Trondheimsveien 48.
Glimt fra New York og den norske koloni
Glimt fra New York og den norske koloni er en norsk filmdokumentar fra 1931. Den begynner med skipet «Stavangersfjord»s ankomst til Brooklyn. Så kommer scener fra forskjellige gater og strøk, det norske generalkonsulatet og generalkonsul Wilhelm Thorleif von Munthe af Morgenstierne. Videre Holland-tunnelen og sjefsingeniør Singstads hjem, og en rekke norske institusjoner. Den norske sjømannskirke og sjømannshjem. Det norske hospital, norske aviser, bondeungdomslaget ved Lake Telemark og så videre.
Markaplassen skole
Markaplassen ungdomsskole er en skole på Vikåsen i Trondheim. Det er hovedsakelig elever fra Vikåsen skole, Solbakken skole,Jakobsli skole/Gamle Ranheim skole og Ranheim skole som begynner der etter barneskolen. Skolen åpnet i 2001. Arkitekt var Nils Henrik Eggen. Rektor (per 2022) er Rune Haldorsen.
Elevtall og tall på ansatte
Per skoleåret 2021/2022 har ungdomsskolen rundt 500 elever og ca. 50 ansatte.
Skolen hadde ca. 50 ansatte og ca. 460 elever i skoleåret 2015/2016.
Medveditsa (Don)
Medveditsa (russisk: Медведица) er ei elv i Volgograd og Saratov oblast i Russland. Den er ei venstre sideelv til elva Don, og er 745 km lang, med et nedbørfelt på 34 700 km² og en middelvannføring på 69 m³/s.
Navnet Medveditsa betyr binne, og ifølge historien kommer det av den store mengden bjørn som tidligere fantes i området.
Elva har sitt utspring på Volgaplatået, i de nordøstlige delene av Saratov oblast, og renner hovedsakelig i sørvestlig retning og inn i Volgograd oblast, hvor den munner ut i elva Don. De største sideelvene er, fra høyre: Balanda og Tersa, og fra venstre: Idolga, Karamysj og Artsjeda.
De største byene ved elva er Petrovsk, Atkarsk, Zjirnovsk og Mikhajlovka. Elva er seilbar til Atkarsk.
Periploca graeca
Periploca graeca er en løvfellende busk i gravmyrtfamilien.
Den er en kraftig slyngplante som blir opptil 12 m høy. Bladene er skinnende mørkegrønne, ovale og har stilk. Blomstene er purpurbrune, 20–25 mm i diameter og har kronfliker som er brettet bakover. Den befruktede blomsten utvikler seg til to 10–15 cm lange belgkapsler. Planten vokser på elvebredder og i skogkanter og kratt.
Periploca graeca er utbredt i sørøstlige Europa og Vest-Asia fra Italia i vest nordover til Donaudeltaet i Romania og østover til Kaukasia og Nord-Iran. Arten blir brukt som hageplante og finnes forvillet i det vestlige middelhavsområdet, Krim og USA.
GC-4
GC-4 er en motorvei (Autovia) på den spanske øya Gran Canaria. Veien går mellom Monte Lentiscal og GC-3 i Las Palmas.
Veien ble anlagt i to etapper. Først ble en omkjøring for Tafira Alta bygd, den ble åpnet 18. desember 2000, senere ble strekningen mellom Tafira Alta og GC-3 åpnet, rundt årsskiftet 2002/2003.
CAC-mesterskapet i friidrett 2013
CAC-mesterskapet i friidrett 2013 ble arrangert i Morelia i Mexico i 2013.
EM i friidrett 1962 – 80 meter hekk kvinner
80 meter hekk damer under EM i friidrett 1962 fant sted den 14., 15. og 16. september 1962 på JNA Stadion i Beograd i det daværende Jugoslavia.
Forsøksheat
Forsøksheatene ble avholdt den 14. september.
Vind: heat 1: 1,9 m/s, heat 2: 1,6 m/s, heat 3: 0,8 m/s, heat 4: 2,1 m/s
Semifinaler
Semifinalene ble avholdt den 15. september. Vind: semifinale 1: -3 m/s, semifinale 2: -3,8 m/s
Finale
Finalen ble avholdt den 16. september. Vind: 0,1 m/s
Emmanuel Lebesson
Emmanuel Lebesson (født 24. april 1988) er en fransk bordtennisspiller.
Han representerte Frankrike under Sommer-OL 2016 i Rio de Janeiro, der han ble utslått i andre runde i singel.
Under Sommer-OL 2020 i Tokyo som ble arrangert i 2021, ble han utslått i tredje runde i singel.
Playing It Cool
Playing It Cool (tidligere tittel A Many Splintered Thing) er en amerikansk romantisk komedie fra 2015, som handler om besvart kjærlighet som motiverer en mann til å skrive om sine erfaringer.
Filmen er regissert av Justin Reardon, og har Chris Evans, Michelle Monaghan, Anthony Mackie og Topher Grace i noen av hovedrollene.
Handling
Me er en manusforfatter fra Los Angeles som ønsker å skrive manus til actionfilmer. Men agenten hans Bryan (spilt av Anthony Mackie) ønsker at han skal skrive en romantisk film først. Problemet er at Me aldri har trodd på ekte kjærlighet, så det blir veldig vanskelig for ham å skrive om romantikk. Han utvikler skrive-sperre, og begynner å snakke med folk for å høre deres romantiske anekdoter. Kameraten hans Scott (spilt av Topher Grace) er derimot besatt av romantiske bøker og filmer, og har i lang tid vært forelsket i en kunde han møter i bokhandelen. Me ønsker å vise kjærlighet, slik den ser ut fra hans eget perspektiv, ikke morsomt eller romantisk.
Hver gang en kvinne har fortalt ham at de elsker ham, sier han alltid at han ikke tror han ville være i stand til å gjengjelde disse følelse. Forholdene hans blir alltid ødelagt, fordi han ikke klarer å se noen fremtid sammen med noen av kvinnene han kjenner. Men så møter han en kvinne (spilt av Michelle Monaghan) på et veldedighetsarrangement. Me oppdager snart at han blir virkelig tiltrukket av henne, men plutselig møter de kjæresten hennes Stuffy (spilt av Ione Gruffudd) og de går sin vei sammen, før Me rekker å finne ut hva hun egentlig heter. Hans vennegjeng er alle forfattere: Lyle er produktiv, men fremdeles upublisert. Samson er en grafisk roman-forfatter som allerede er gift.
Jovita Arunia
Jovita Arunia (født 19. april 2002) er en salomonsk friidrettsutøver som konkurrerer i sprintløp. Hun deltok på 100 meter under VM i friidrett 2022.
Idrettskarriere
Arunia deltok i Oseaniamesterskapet i friidrett 2022, og satte der nasjonal rekord på 200 meter i forsøksheatet, med 27,59 sekunder.
Hun deltok på 100 meter under VM i friidrett 2022. Der fikk hun 47. beste tid av de 49 som løp forsøksheatene, og gikk ikke videre til semifinalen. Hun satte der personlig rekord med 13,15 sekunder.
Josef Breuer
Josef Breuer (født 15. januar 1842 i Wien i Østerrike, død 20. juni 1925 samme sted) var en østerriksk lege som sammen med Sigmund Freud la grunnlaget for psykoanalysen.
Bakgrunn
Josef Breuers far Leopold Breuer underviste i religion for Wiens jødiske samfunn. Breuers mor Berta døde mens han var ganske ung. Hans far underviste ham frem til åtte års alder. I 1886 giftet seg med Matilda Altmann. De fikk fem barn.
Johan Evjen
Johan «Sainnen» Larsen Evjen (født 4. august 1887 i Orkdal, død 14. september 1971 samme sted ) var en norsk langrennsløper som representerte Orkanger Idrettsforening.
Josef Breuer
Bakgrunn
Han studerte ved «Akademisches» gymnasium i Wien frem til 1858 og gikk etter det på universitetet i Wien i et år innen han gikk videre til den medisinske linjen. Han bestod sine medisinstudier i 1867.
Johan Evjen
Evjen fikk kongepokalen i 1912 ved stiftsrennet på Orkanger. Han ble norgesmester på 30 km langrenn ved hovedlandsrennet (NM) i 1916, og tok tredje plass i 1917. Evjen debuterte som skiløper lokalt i 1903, og gjorde sin utenlandsdebut med seier i et renn i Sverige i 1915. Evjen skal videre blant annet ha deltatt ti ganger i Holmenkollen, ni ganger i Birkebeinerrennet, og ti ganger i Reinsfjellrennet. Første gang han deltok i Birkebeinerrennet var han 45 år gammel. Han gikk sitt siste turrenn i 82-årsalderen, Flyktningerennet i 1969.
Josef Breuer
Medisiner
Dernest begynte han å arbeide som assistent til Johann Oppolzer som arbeidet ved universitetet. Sammen med Ewald Hering lanserte Breuer i 1886 sitt første viktige vitenskapelige verk, i hvilket pustingens refleksive natur ble påvist, og av denne grunn kalles denne refelks i nervesystemet Hering-Breuer-refleksen. Rundt 1871 studerte Breuer ørets fysiologi og oppdaget i samband med dette funksjonen hos ørets semisirkulære kanaler, en oppdagelse som la grunnen for hvordan vi i dag ser på menneskets evne til å avlese bevegelse og posiajon. I 1894 ble Breuer innvalgt i Wiens vitenskapsakademi.
Johan Evjen
Han minnes for sitatet «Æ ska itt slutt å gå på ski sjøl om hjertet hæng og dingle i ræva», da han i mange år gikk skirenn til tross for at han slet med hjerteflimmer.
Evjen arbeidet hele sitt yrkesaktive liv ved jernbanen, som linjearbeider og lokomotivfører. Hans faste klengenavn «Sainnen» skal komme av at han vokste opp på den tidligere husmannsplassen Sainnen, som i dag er en del av Orkanger sentrum. Orkanger IF har siden 1974 arrangert det 27 kilometer lange Johan Evjens Minnerenn. I 1986 ble det avduket et bronserelieff av ham på kommunehuset i Orkanger, utført av billedhuggeren Astrid Kraft.
Josef Breuer
Medisiner
Innen psykologiens og psykoanalysens område gjorde Breuer i 1880-årene den betydningsfulle oppdagelse at nevroser kunne uppstå fra underbevisste prosesser, og videre at nevrosesymptomer kunne forsvinne idet de årsakene som var i det underbevisste blir del av det bevisste. Dette lærte han i stor grad av studier av pasienten Anna O, og hvordan dennes symptom tenderte å lette i samband med at hun talte åpent om sine hallusinasjoner og vanforestillinger. Hypnose var den metode Breuer foreslo skulle anvendes for å grave frem underliggende/fortrengte årsaker til ytre symptom, og det var også med hjelp av hypnose at han kunne helbrede Anna O.
Georg Gerstacker
Georg Gerstacker (født 3. juni 1889, død 21. desember 1949) var en tysk bryter som deltok i de olympiske leker 1912 i Stockholm.
Afrikamesterskapet i friidrett 2018 – spydkast menn
Spydkast for menn ved Afrikamesterskapet i friidrett 2018 ble arrangert 5. august i Asaba, Nigeria.
CAC-mesterskapet i friidrett for junior 1974
CAC-mesterskapet i friidrett for junior 1974 ble arrangert i Maracaibo i Venezuela i 1974.
Jonathan Groth
Jonathan Groth (født 9. november 1992) er en dansk bordtennisspiller.
Han representerte Danmark under Sommer-OL 2016 i Rio de Janeiro, der han ble utslått i tredje runde i singel.
Under Sommer-OL 2020 i Tokyo som ble arrangert i 2021, ble han utslått i tredje runde i singel.
Thorvald Olsen (politiker)
Thorvald Olsen (født 29. februar 1820 i Bergen, død 28. november 1882 på Plogstad i Ullensaker) var en norsk jurist, embedsmann og politiker.
Sønn av byfoged i Bergen Andreas Schram Olsen og Anna Bohr, og bror av Rolf Olsen. Cand. jur. 1843.
Byfogedfullmektig i Larvik 1843; fullmektig ved Bratsberg amtskontor 1847, bosatt i Porsgrunn; underrettssakfører i Larvik 1853; sorenskriver og byfoged i Flekkefjord 1873; sorenskriver i Nes, Akershus 1880.
I studietiden knyttet han vennskap med Johan Sverdrup. Ved stortingsvalget 1850 ble han innvalgt for Porsgrunn på Sverdrups radikale program. I Larvik inntok han mere konservative standpunkt, og var ordfører der i flere perioder fra 1858 til 1866. Ved stortingsvalget 1876 ble han innvalgt for Flekkefjord.
Gift med Marie Severine Blom, datter av Christopher Hansen Blom. De fikk åtte barn. Fem av dem vokste opp.
Nettkino
Nettkino er en frittstående norsk strømmetjeneste for TTVOD-visninger (Theatrical Transactional Video on Demand) m.a.o. filmer som fremdeles er underlagt eksklusive kinorettigheter, men som tilbys for strømming av kinoene selv (eller på deres vegne). Publikum betaler det samme beløpet for filmen som en enkeltbillett på kino, men ser den hjemme.
Nettkino startet sitt pilotprosjekt i juni 2017. Uttestingen av forretningsmodellen utføres ved hjelp av tilskudd fra Kulturdepartementet. Fra 2018 skal filmtilbudet utvides til også å gjelde eldre norske filmer samt et utvalg av nyere filmer i alle sjangre til vanlig leiefilmpris. For noen relativt smale internasjonale filmer betyr et beskjedent besøkstall den første uka etter premieren at filmen blir tatt av plakaten. Dermed kan ikke publikum få sett filmen før den kanskje kommer på strømmetjenester eller DVD. Nettkino skal være et samtidig supplement til kinoen, ikke en erstatning.
Gründerne bak Nettkino er Elisabeth O. Sjaastad og Svanhild Sørensen, som sammen med Kulturmeglerne og DVNor har utviklet selskapet.
Peter Dybwad
Etter studiene var han ansatt i byggmesterfirmaet Griesbach, Schwechter & Müller i Berlin. Der arbeidet også Ludwig Hoffmann. Dybwad og Hoffmann arbeidet sammen om utformingen av en ny bygning for Berlins krigsakademi. De etablerte senere en felles arkitektpraksis i München, og i 1885 vant de første pris i konkurransen om ny bygning for riksdomstolen i Leipzig. Den ble bygget i perioden 1888–1895. Dette imponerende byggverket førte til et gjennombrudd som arkitekt for Dybwad.
I Tyskland tegnet Dybwad blant annet et slott, Schloss Abtnaundorf, for kammerherre Frege-Weltzien, og sin egen villa i Leipzig.
I Norge tegnet han blant annet Postgården i Bergen, Norges første spesialbygde posthus, etter å ha vunnet første premie i en arkitektkonkurranse. Det sto ferdig i 1896, og ble revet i 1956. Han tegnet også en større villa på Bygdøy.
I 1909 ble han tildelt ærestittelen «Kaiserlicher Baurat».
Peter Dybwad var sønn av forlegger og bokhandler Jacob Dybwad og bror av advokaten, forfatteren og visedikteren Vilhelm Dybwad.
Simon Gauzy
Simon Gauzy (født 25. oktober 1994) er en fransk bordtennisspiller.
Han representerte Frankrike under Sommer-OL 2016 i Rio de Janeiro, der han ble utslått i tredje runde i singel.
Under Sommer-OL 2020 i Tokyo som ble arrangert i 2021, ble han utslått i fjerde runde i singel.
Firth of Lorn
Firth of Lorn (også omtalt som Firth of Lorne, skotsk gælisk: An Linne Latharnach) er et havområde på vestkysten av Skottland. Det ligger mellom øya Mull i nord og øyene Jura, Scarba og Slate Islands og fastlandet ved Oban i sør. Navnet firth er ofte ekvivalent med fjord, Firth of Lorne går imidlertid over i flere sidearmer hvorav den vestligste er Sound of Mull slik at den per definisjon er et sund og ikke en fjord.
Firth of Lorn er om lag 25 km lang, og har en bredde mellom 5 og 10 km. I nordøst forgreiner Firth of Lorn seg i fjordene Loch Linnhe, Lynn of Lorne og Loch Etive. Det er også flere mindre sidefjorder både på Mull og på fastlandet, samt flere mindre sund mellom øyene i sør. Det mest kjente av disse sundene er Corryvreckan mellom Jura og Scarba.
Ovidiu Ionescu
Ovidiu Ionescu (født 28. juni 1989) er en rumensk bordtennisspiller.
Han representerte Romania under Sommer-OL 2016 i Rio de Janeiro, der han ble utslått i tredje runde i singel.
Han har spilt siden 2005 i Tyskland, senest (per 2019) for Post SV Mühlhausen 1951.
I Europamesterskapet i 2018 i Alicante vant han en sølvmedalje i individuell, og i Verdensmesterskapet i 2019 i Budapest vant han en sølvmedalje sammen med spanjolen Álvaro Robles i dobbel.
Li Ping
Li Ping (født 18. mai 1986) er en kinesiskfødt qatarsk bordtennisspiller.
Han representerte Qatar under Sommer-OL 2016 i Rio de Janeiro, der han ble utslått i tredje runde i singel.
Jacek Dehnel
Jacek Maria Dehnel (født 1. mai 1980) er en polsk forfatter, oversetter og maler. Han er utdannet ved Universitetet i Warszawa.
Tommeliten A
Tommeliten A er et gass- og kondensatfunn sørvest for Ekofiskfeltet i den sørlige delen av Nordsjøen. En marginal del av funnet ligger på britisk sokkel. Fordi Tommeliten A er grenseoverskridende, ligger prosjektet også under britiske myndigheter. Hele utbyggingen og driften av Tommeliten A er per 2022 planlagt på norsk sokkel. Olje- og energidepartementet godkjente fredag 8. juli 2022 utbyggingsplanen for dette feltet.
Forventet start på produksjon er første kvartal 2024. Når produksjonen er i gang, vil prosjektet raskt oppnå det høyeste produksjonsnivået. Operatøren forventet at feltet skal produsere i 25 år.
David Andersen
David Andersen er navnet til flere personer:
Arne Langeland
Arne Lodvar Langeland (født 24. november 1928 på Nøtterøy, død 15. desember 2019) var en norsk ambassadør og direktør i Norges Eksportråd.
Langeland tok juridisk embetseksamen (cand.jur.) i 1952. I 1954 begynte han i utenrikstjenesten. Han var utstasjonert i Paris og i Ankara og var ambassaderåd ved Norges faste delegasjon i Genève fra 1965 til 1970 etter to år som byråsjef i Utenriksdepartementet. Fra 1970 drev han privat forretningsvirksomhet og virket som advokat til han i 1976 ble visegeneralsekretær i EFTA. Han ble ekspedisjonssjef i Handelsdepartementet i 1968 og departementsråd samme sted i 1981.
Langeland så handelspolitikken i en videre utenrikspolitisk sammenheng og spilte en viktig rolle i arbeidet med å etablere gode norske forbindelser til landene i det daværende europeiske fellesskap.
Han var direktør i Norges Eksportråd 1982-1988. I 1988 ble han Norges ambassadør i Paris, en stilling han hadde til 1993. Fra 1994 til 1996 var han ambassadør i den Haag. Fra 1997 til 2001 var han ekstraordinær lagdommer i Borgarting lagmannsrett.
Anna Midelfart
Anna Midelfart (født Hyková 20. januar 1947 i Strakonice i Tsjekkoslovakia) er en norsk-tsjekkisk øyelege og biokjemiker. Hun er professor emerita i øyesykdommer ved NTNU i Trondheim.
Liv og virke
Hun er datter av godseier Josef Hyka og hans hustru, økonomisjef Anna Habersbergerová. Hun tok artium ved kjemigymnaset i Lovosice i 1966, og studerte deretter kjemi ved Karlsuniversitetet i Praha i to år og ved Christian-Albrechts-Universität zu Kiel i ett år.
Som student i Praha møtte hun sin blivende ektemann Erik Midelfart fra Trondheim, og kom til Norge etter Warszawapaktens invasjon av Tsjekkoslovakia i 1968. Anna og Erik Midelfart giftet seg i 1969, og Anna ble norsk statsborger i 1971.
Anna Midelfart ble utdannet sivilingeniør med 2. avdeling biokjemi fra NTH i 1971. Deretter begynte hun å studere medisin. Hun tok medisinsk embedseksamen i 1978 og den medisinske doktorgrad i 1988. Samme år ble hun godkjent som spesialist i øyesykdommer. Hun har også en mastergrad i helseadministrasjon. Hun hadde både kliniske og vitenskapelige stillinger frem til 1996, da hun ble utnevnt til Norges første kvinnelige professor i øyesykdommer (oftalmologi) ved NTNU. Hun ble også overlege i bistilling ved øyeavdelingen ved St. Olavs hospital. Fra 1996 til 2001 var hun også professor II i biofysikk ved NTNU.
Midelfart har over 100 vitenskapelige publikasjoner med hovedvekt på transport av ioner og vann i hornhinnen, som også var emne for hennes doktorgradsavhandling; studier av metabolske prosesser i øyet, og endringer som skjer under påvirkning av UV-stråling, medikamenter og sykdom. Blant annet i HUNT-undersøkelsen har hun vært med på å studere brytningsfeil i øyet med hovedvekt på nærsynthet. Hun har forestått kliniske studier innen nevrooftalmologi og andre øyesykdommer.
CAC-mesterskapet i friidrett for junior 1976
CAC-mesterskapet i friidrett for junior 1976 ble arrangert i Xalapa i Mexico i 1976.
Anna Midelfart
Liv og virke
Anna Midelfart har hatt en rekke verv innen universitetsmiljøet, Den norske legeforening og Norges forskningsråd. I 1993 var hun prodekan ved Det medisinske fakultet. Hun grunnla i 1990 yrkesforeningen Leger i vitenskapelige stillinger (LVS) under Den norske legeforening. Hun ble tildelt Orkidéprisen av LVS i 2010, og ble utnevnt til æresmedlem i 2017. Hun ble i 2017 tildelt Hjalmar Schiøtz' minnemedalje fra Norsk oftalmologisk forening, som hun også har ledet.
Hun er medlem av flere vitenskapelige organisasjoner, deriblant Det Kongelige Norske Videnskabers Selskab, American Academy of Ophthalmology, International Society for Eye Research, European Association for Vision and Eye Research og Association for Research in Vision and Ophthalmology.
Erik Midelfart er lege og spesialist i nevrologi. Anna og Erik Midelfart har datteren Jana Midelfart Hoff, som er professor, overlege, spesialist i nevrologi og tidligere byråd i Bergen, og sønnen Sven Midelfart, som er universitetslektor og spesialist i allmennmedisin.
Symfoni nr. 5 (Mozart)
'''Symfoni nr. 5 i B-dur''', KV. 22, ble komponert av Wolfgang Amadeus Mozart i Haag i desember 1765 da han var ni år gammel, mens han var på den musikalske dannelsesreisen i Europa med familien. Mozart ble alvorlig syk mens han var i Haag, og skrev trolig verket mens han ventet på å bli frisk igjen.
CAC-mesterskapet i friidrett for junior 1978
CAC-mesterskapet i friidrett for junior 1978 ble arrangert i Xalapa i Mexico i 1978.
Symfoni nr. 5 (Mozart)
Struktur
Alle de tre satsene blir spesielt satt farge på av hornene. En stigende første sats i tonearten B-dur åpner symfonien, fulgt av en mer høytidelig og sørgmodig sats i parallelltonearten g-moll. En kort, vilter finale avslutter verket. Åpningstemaet til finalen er lånt fra finalen til en pianokonsert av Johann Christian Bach som Mozart hadde møtt det foregående året i London. Det samme temaet skulle også benyttes mye seinere i det mye mer modne verket av Mozart: finalen i andre akt av hans opera buffa fra 1786, Le nozze di Figaro (Figaros bryllup), K. 492.
Stefan Fegerl
Stefan Fegerl (født 12. september 1988) er en østerriksk bordtennisspiller.
Han representerte Østerrike under Sommer-OL 2016 i Rio de Janeiro, der han ble utslått i tredje runde i singel.
Friedrich Josef von Schreiber
Joseph Friedrich Schreiber, fra 1875 Ritter Friedrich von Schreiber (født 23. mai 1819 i Bissingen ved Dillingen an der Donau i kongedømmet Bayern, død 23. mai 1890 i Bamberg) var en tysk katolsk prelat og fra 1875 erkebiskop av Bamberg.
Kristian Karlsson
Kristian Karlsson (født 6. august 1991) er en svensk bordtennisspiller.
Friedrich Josef von Schreiber
Prest
Den 10. juni 1843 ble han presteviet i domkirken i Augsburg. Han ble kapellan i Hohenwarth, og 1844 ble han med bispedømmets tillatelse huslærer i fyrst Karl zu Oettingen-Wallersteins hus. Fra 1852 til 1859 var han sogneprest i Ried ved Zusmarshausen, deretter fra 1870 for menigheten i Penzing, og han var senere i fem år i Engelbrechtsmünster ved Ingolstadt. I Penzing og var han dessuten distriktsskoleinspektør.
Kristian Karlsson
Han representerte Sverige under Sommer-OL 2016 i Rio de Janeiro, der han ble utslått i tredje runde i singel.
Friedrich Josef von Schreiber
Erkebiskop
I 1875 ble han utnevnt til erkebiskop av Bamberg. Den 24. august 1875 eleverte kong Ludwig II ham til adelsstanden. I 1887 stiftet Schreiber med en del av sin private formue «Friedrich von Schreiber'sche Stiftung» som finansierte «Mariahilf-Anstalt für weibliche Dienstboten», som ble anlagt på Stephansberg i Bamberg. I 1889 gjorde byen Bamberg ham til æresborger. Året etter døde erkebiskop Schreiber.
Episkopalgenealogi
Hans episkopalgenealogi er:
Laiyuan
Laiyuan (kinesisk: 涞源县 ; pinyin: Láiyuán Xiàn) er et fylke i byprefekturet Baoding i provinsen Hebei i Folkerepublikken Kina.
Befolkningen var i 1999 på 261,146.
Kulturminner
Geyuantempelet (Geyuan si, 阁院寺), Wulonggou avsnittet av Den kinesiske mur (Wulonggou changcheng, 乌龙沟长城) fra Mingdynastiets tid, og Xingwenpagoden (Xingwen ta, 兴文塔) er kulturminner i fylket som er blitt oppført på Folkerepublikken Kinas liste over verneverdige kulturminner.
Samferdsel
Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Bumbusi
Bumbusi er et zimbabwisk arkeologisk funnsted omgitt av Hwange nasjonalpark i det vestlige Zimbabwe. Det ligger vanskelig til og er derfor ikke meget besøkt.
Ruinene på stedet minner i mindre skala om hva man kan se på andre arkeologiske funnsteder i området, og står i samme kulturtradisjon som Store Zimbabwe.
Bumbusi National Monument består av store steinvegger, ramper, plattformer og bostedsrester. Dets hovedstrukturer stammer fra 1700- og 1800-tallet. Utgravinger foretatt i år 2000 avdekket gulvene i atten av de opprinnelige bygningene.
Stedet ble utropt til nasjonalmonument i 1946. I 2008 ble det oppført på World Monuments Watch List of 100 of Most Endangered Sites av World Monuments Fund, på grunn av en risiko som villdyr fra det omliggende naturreservatet utgjorde for sandsteinsveggene.
East China Normal University
East China Normal University (kinesisk: 华东师范大学, pinyin: Huádōng Shīfàn Dàxué, også kjent som ECNU), er et av Kinas fremste og mest prestisjefulle universiteter.
I en kortere perioden fra 1972 til 1980, hadde det navnet Shanghai Normal University.
Universitetet har to store campuser i Shanghai, i bydistriktene Putuo og Minhang.
Edwin Starr
Edwin Starr, egentlig Charles Edwin Hatcher, (født 21. januar 1942 i Nashville, Tennessee, død 2. april 2003 i Bramcote i Nottinghamshire i England) var en amerikansk soulsanger. Han huskes først og fremst for låten «War», en av de mest kjente protestsangene mot Vietnamkrigen, som lå som nr. 1 på Billboardlisten i 1970.
East China Normal University
Universitetet er del av Prosjekt 211, er offentlig satsingsprosjekt omfattende drøyt hundre nøkkeluniversiteter og -høyskoler for det 21. århundre, initiert i 1995 av Utdanningsministeriet i Folkerepublikken Kina.
København-Slangerup Banen
København-Slangerup Banen (KSB) var et dansk privat jernbaneselskap som anla og drev Slangerupbanen mellom København L (Lygten) og Slangerup. Strekningen København-Farum er i dag omdannet til S-banen Hareskovbanen.
Slangerupbanen åpnet for drift 20. april 1906. I 1929 kjøpte kommunene langs Slangerupbanen jernbaneselskapet og drev heretter jernbanen videre som kommunalt trafikkselskap. Gladsaxe Kommune ble dominerende eier med 60 % av aksjekapitalen. 1. april 1948 overdro kommunene jernbanen til DSB, som i 1954 avkortet banen ved å lukke strekningen mellom Farum og Slangerup. DSB ombygde senere banen til en dobbeltsporet S-bane med tilslutning til S-banenettet ved Svanemøllen. S-togene overtok trafikken på banen i 1977.
Fire av selskapets vogner er blitt bevart av Nordsjællands Jernbaneklub og kan av og til oppleves i deres veterantog.
Baby, You’re a Rich Man
«Baby, You're a Rich Man» er en sang av The Beatles som ble skrevet av Lennon/McCartney. Sangen ble først utgitt 7. juli 1967 som B-side til gruppens femtende britiske singel All You Need is Love. Samme singel ble utgitt 10 dager senere i USA. 27. november samme år ble «Baby, You're a Rich Man» inkludert på det amerikanske albumet Magical Mystery Tour.
Bakgrunn
John Lennon og Paul McCartney hadde hver sine uferdige sanger. Lennon hadde en som midlertidig het «One of the Beautiful People»; som da ville utgjøre versene. McCartney hadde refrenget og disse to melodistubbene ble koblet sammen i en og samme sang. Lennons del av sangen hadde sin inspirasjon fra alle avisartiklene som handlet om den voksende skaren av hippier som i media ble kalt «the beautiful people». Ellers la de inn ordspillet «naturally» som ble til «natural E». Sangen kan tolkes som en sang til manageren Brian Epstein, fordi det nevnes i sangen "keep all your money in a big brown bag". Etter The Beatles' konserter, brukte Epstein å ta med seg pengene i en brun pose. I siste vers kan du høre Lennon syng "Baby you're a Rich Fag Jew", fordi Epstein var homofil. Epstein døde senere samme år.
Innspilling
Gruppen festet sangen til teip 11. mai 1967 i Olympic Sound Studis i London, og dette var også den første innspilling som The Beatles gjorde i sin helhet (inkludert innspilling og remiksing) utenfor Abbey Road Studios. Forøvrig var dette også første låt de spilte inn med tanke på den fremtidige filmen Yellow Submarine. Men før den tid, ble den valgt ut som B-side singel. De spilte inn tolv tagninger og Lennon trakterte blant annet en clavioline som var en slags forløper til synthesizer. Mick Jagger var tilstede i studio, og på teipboksen står det «The Beatles + Mick Jagger?» Siden spesielt avslutningen bød på allsang, er det ikke usannsynlig at han også ble med. I versene veksler Lennon mellom å synge i vanlig toneleie og falsett. Av de som ble med på harmonivokal, er det spesielt McCartneys stemme som skiller seg ut.
Yellow Submarine lydspor
I 1999 kom Yellow Submarine Soundtrack ut. «Baby, You're a Rich Man» var blant de femten sangene som ble med. Det som var blitt gjort der, var at de opprinnelige firesporsteipene hvor de hadde spilt inn grunnkompene, ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.
Viola bastarda
Viola bastarda er et strykeinstrument i bassregisteret som var i aktiv bruk på 1500- og 1600-tallet. Det har likheter med viola da gamba, men har en lengre resonanskasse.
Instrumentet var konstruert for å spille svært virtuose komposisjoner med stor grad av improvisasjon i en stil som også ble kalt viola bastarda. Kjennetegn ved denne stilen var at en polyfon komposisjon ble redusert til én linje, samtidig som den originale komposisjonens spennvidde ble beholdt. Musikeren la til variasjoner, improvisasjoner og ny kontrapunkt. Stilens hadde sitt høydepunkt i Italia tiårene rundt århundreskiftet 1500- 1600-tallet. Francesco Rognoni, en betydningsfull komponist av variasjonsverk, uttrykte at selv om det var mulig å spille viola bastarda-teknikker på en rekke instrumenter, som orgel, lutt og harpe, var det gambe som var denne teknikkens «dronning» på grunn av instrumentets fleksibilitet og store spennvidde. Rognoni skriver at standardstørrelsen på en viola bastarda lå mellom tenorgambe og violone (bassgambe), noe som betyr at instrumentet kan være beslektet med den engelske division viol.
Michael Praetorius grunngav navnet med at instrumentet var «en blanding [bastard] av alle stemmer siden den ikke var bundet til én stemme alene, …»
CAC-mesterskapet i friidrett for junior 1980
CAC-mesterskapet i friidrett for junior 1980 ble arrangert i Nassau på Bahamas i 1980.
Lee Sang-su
Lee Sang-su (født 13. august 1990) er en sørkoreansk bordtennisspiller.
Han representerte Sør-Korea under Sommer-OL 2016 i Rio de Janeiro, der han ble utslått i tredje runde i singel.
Hereiti Bernardino
Hereiti Bernardino (født 21. mai 1993) er en franskpolynesisk friidrettsutøver som konkurrerer i sprintløp. Hun deltok på 100 meter under VM i friidrett 2022.
Idrettskarriere
Bernardino deltok i Junior-VM i friidrett 2012, der hun ble slått ut i forsøksheatet på 200 meter. Hun deltok igjen i VM i friidrett 2013, og ble der slått ut i forsøksheatet på 100 meter. Den 28. mai 2017 satte hun personlig rekord på 100 meter under et stevne i Frankrike, med 12,37 sekunder, og hun deltok i VM i friidrett 2017, der hun løp på 12,88 i forsøksheatet på 100 meter, og gikk ikke videre til semifinalen.
Chen Chien-an
Han representerte Kinesisk Taipei under Sommer-OL 2016 i Rio de Janeiro, der han ble utslått i tredje runde i singel.
Nahman Avigad
Nahman Avigad (hebraisk:נחמן אביגד) (født 25. september 1905 i Zawałów i Galizien i Østerrike-Ungarn, død 28. januar 1992) var en israelsk arkeolog.
Liv og virke
Avigad ble født i Zawałów i det sentraleuropeiske Galizien i datidens Østerrike-Ungarn, nå Zavaliv i Ukraina.
Dhlodhlo
Dhlodhlo, eldre navn Danangombe, er det yngste av de store steinruinkompleksene i Zimbabwe. Det ligger 75 kilometer øst for Bulawayo, om lag halvveis til Gweru, i provinsen Matabeleland South.
Xushui
Xushui (kinesisk: 徐水县 ; pinyin : Xúshuǐ Xiàn) er et fylke i byprefekturet Baoding i provinsen Hebei i Folkerepublikken Kina.
Nahman Avigad
Liv og virke
Avigad fikk ph.d.-graden i 1952, på et arbeide om gravene i Kedrondalen ved Jerusalem. Han underviste ved Det hebraiske universitetet i Jerusalem fra 1949 til han pensjonerte seg i 1974.
Avigad administrerte utgravningen ved Beit She'arim i begynnelsen av 1953.
Xushui
Kulturminner
Nanzhuangtou-funnstedet (Nanzhuangtou yizhi, 南庄头遗址) og stedet for det gamle Liu-Ling-zui-bryggeriet (Liulingzui shaoguo yizhi, 刘伶醉烧锅遗址) ble i 2001 hhv. 2006 tilføyds Folkerepublikken Kinas liste over kulturminner.
Administrative enheter
Storkommuner:
Kommuner:
Samferdsel
Kinas riksvei 107 fører gjennom området. Den løper fra Beijing til Shenzhen (rett vbed Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Nahman Avigad
Liv og virke
I 1969 fikk Avigad en forespørsel om å sette i gang og lede utgravninger av Det jødiske kvarter i Gamlebyen i Jerusalem som var blitt ødelagt under den arabisk-israelske krigen i 1948. Funnet var det som var antatt å være den første skildringen av menorah.
Avigad publiserte tekster innen mange emner. Ifølge Frank Moore Cross, var Avigad «Israels mest eminente epigrafiker i sin generasjon, og en av de største rollene inne hebraisk og jødisk epigrafi».
Dhlodhlo
I 1650 overtok Changamire-dynastiet (rozvistammen) makten i Torwariket og dermed også Dhlodhlo. For Changamire var Dhlodhlo et av deres viktigste steder. De forsvarte det med kanoner de hadde anskaffet fra portugiserne.
Otto Lasanen
Otto Abraham Lasanen (født 14. april 1891, død 25. juli 1958) var en finsk bryter som deltok i de olympiske leker 1912 i Stockholm.
Dhlodhlo
Murverkene har delvis ornamenterte steinsettinger, og dette representerer en betydelig videreutvikling fra de eldre funnstedene av lignende type. Her er det funnet lokal keramikk i Torwa-tradisjon, men også gjenstander av nederlandsk herkomst, som for eksempel en ginflaste fra tidlig 1700-tall.
Otto Lasanen
Lasanen vant en olympisk bronsemedalje i bryting under OL 1912 i Stockholm. Han kom på tredjeplass i klassen fjærvekt i gresk-romersk stil bak finske Kaarlo Koskelo og Georg Gerstacker fra Tyskland.
Dhlodhlo
Dhlodhlo forble Changamirerikets sentrum frem til det gikk under i 1830-årene på grunn av mfekanenes angrep. Området ble 1834–1837 underlagt ndebelene.
Wismar
Wismar er en tysk by ved Østersjøen. Byen ligger i delstaten Mecklenburg-Vorpommern med 45 252 innbyggere (2006). Byen ligger ca. 64 km øst for Lübeck og 34 km nord for Schwerin.
Hansabyen
Wismar skal ha hatt byrettigheter helt siden 1229 og kom under kontroll av Mecklenburg i 1301. I 1259 inngikk byen en avtale med Lübeck og Rostock, som hadde til hensikt å beskytte byen mot pirater i Østersjøen, og denne avtalen gjorde at byen ble med i Hansaforbundet. I de kommende århundrene utviklet byen seg som en blomstrende hansastad, blant annet på grunn av sine ullfabrikker. Til tross for at en pest i 1376 drepte rundt 10 000 av byens innbyggere, framsto byen som ganske framgangsrik helt fram til utpå 1500-tallet.
Under svensk styre
Byen med området omkring og eksklavene Poel og Neukloster ble ved freden i Westfalen i 1648 etter tredveårskrigen lagt under svensk overherredømme. Høsten 1675 ble byen beleiret i to måneder i det som er kalt slaget om Wismar som ble utkjempet som en del av den skånske krig.
Det svenske overherredømmet varte til 1803 da byen ble pantsatt av Gustav IV Adolf av Sverige for 1 258 000 svenske riksdaler til hertugdømmet Mecklenburg-Schwerin for hundre år fram til 1903, da det gikk over til tysk kontroll. Byen hadde derfor ikke representasjon i delstatens folkevalgte forsamling før i 1903.
Det store varemagasinfirmaet Karstadt har sin opprinnelse i byen. I 1881 åpnet verdens første Karstadt-magasin i Wismar.
Nyere tid
Siden 27. juni 2002 er gamlebyen i Wismar sammen med Stralsund innskrevet i UNESCOs verdensarvliste. Aker Yards eier et stort, moderne verft i byen.
Tõnu Õim
Tõnu Õim (født 16. juni 1941 i Tallinn) er en estisk sjakkspiller og stormester i postsjakk, mest kjent for å være den første som klarte å vinne verdensmesterskapet i postsjakk to ganger, i 1983 og 1999.
Tõnu Õim ble utnevnt til stormester i postsjakk av ICCF i 1981.
Han vant den 9. VM-finalen i postsjakk, som foregikk fra 1977-1983, med 13 poeng av 16 mulige, +10 = 6, ingen tap.
I den 12. VM-finalen, 1984-1991, vart det en 6.-plass med 8,5/14, +5 =7 -2.
Han vant deretter den 14. VM-finalen, 1994-2000, med 11/14, +9 =4 -1.
Han har klart stormesterkravet i postsjakk fire ganger, i 9. og 14. VM-finalene som han vant, og i Paul Keres 85 minneturnering avsluttet i 2004 med 8/14, +3 =10 -1, og Axelsson minneturnering.
Han klarte også 50 %, 4 av 8 og en 5.-plass av de 9 deltakerne i ICCF sin 50-års-jubileumsturnering 2001-2004, en turnering som besto av 9 tidligere verdensmestere i postsjakk.
EM i friidrett 1962 – 4 × 100 meter stafett kvinner
4 x 100 meter stafett damer damer under EM i friidrett 1962 fant sted den 15. og 16. september 1962 på JNA Stadion i Beograd i det daværende Jugoslavia.
Forsøksheat
Forsøksheatene ble avholdt den 15. september
Finale
Finalen ble avholdt den 16. september.
Shunping
Shunping (kinesisk: 顺平县 ; pinyin : Shùnpíng Xiàn) er et fylke i byprefekturet Baoding i provinsen Hebei i Folkerepublikken Kina.
Befolkningen var i 1999 på 296,809.
Kulturminner
Familien Wangs residens i Yaoshan (Yaoshan Wang shi zhuangyuan, 腰山王氏庄园) ble i 2001 tilføyd Folkerepublikken Kinas liste over kulturminner.
Gustaf Malmström
Gustaf Hjalmar Malmström (født 4. juli 1884, død 24. desember 1970) var en svensk bryter som deltok i de olympiske leker 1908 i London og 1912 i Stockholm.
Malmström vant en olympisk sølvmedalje i klassen lettvekt i bryting gresk-romersk stil i OL 1912 i Stockholm bak finske Emil Väre. Fire år tidligere, i OL 1908 i London kom han på femteplass i bryting i lettvekt gresk-romersk stil.
Edvin Matiasson
Edvin Mattiasson (født 16. april 1890, død 15. mars 1975) var en svensk bryter som deltok i de olympiske leker OL 1912 i Stockholm.
Mattiasson vant en olympisk bronsemedalje i klassen lettvekt i bryting gresk-romersk stil under OL 1912 i Stockholm bak finske Emil Väre og Gustaf Malmström fra Sverige.
Đinh Phương Thành
Đinh Phương Thành (født 3. september 1995) er en vietnamesisk gymnast som konkurrerer i apparatturn.
Han representerte Vietnam under Sommer-OL 2020 i Tokyo, hvor han ble utslått i kvalifiseringen.
Lê Thanh Tùng
Lê Thanh Tùng (født 24. oktober 1995) er en vietnamesisk gymnast som konkurrerer i apparatturn.
Han representerte Vietnam under Sommer-OL 2020 i Tokyo, hvor han ble utslått i kvalifiseringen.
CAC-mesterskapet i friidrett for junior 1982
CAC-mesterskapet i friidrett for junior 1982 ble arrangert i Bridgetown på Barbados i 1982.
Gravevepser (andre betydninger)
Gravevepser er brukt som navn på flere grupper av vepser.
Justaucorps
Justaucorps (uttales omtrent djyst'o'kor), skrives også just-au-corps, justeaucorps og justacorps (fransk for «tett inntil kroppen»), er en type knelang, ettersittende frakk eller livkjole med oppslag på ermene, en rekke knapper og vide skjøter. Slike frakker ble båret som del av den europeiske herremoten mot slutten av 1600-tallet og gjennom store deler av 1700-tallet og ble typisk for mannsdrakten i barokken og rokokkoen. Smalere justaucorpser kom på 1700-tallet og ble på fransk kalt frac. Betegnelsen kjole, og tidligere også kjol, er gamle danske og norske navn på tilsvarende mannsplagg. En uniformsfrakk, gjerne av fargerikt stoff og med lange skjøter bak, kunne derfor bli kalt våpenkjole. Justaucorpsene endret seg på 1800-tallet og utviklet seg til blant annet svarte livkjoler (i gallaantrekket «kjole og hvitt»), diplomatfrakker og side kofter i skandinaviske og andre bondedrakter.
Betegnelsen justaucorps, gjerne i sammensetningen justaucorps de gymnastique, brukes i moderne fransk også om tettsittende turndrakter og trikoter.
Historikk
Justaucorpser ble først og fremst båret av herrer i aristokratiet, men plagget var også typisk for de fargerike uniformene på 1600- og 1700-tallet, en tid da militær og sivil herremote påvirket hverandre gjensidig.
Kilis
Kilis er en by sør i det sentrale Tyrkia nær grensen til Syria og det administrative senter i provinsen Kilis.
Justaucorps
Historikk
Justaucorpsene var frakker eller lange jakker som satt stramt ned til livet og var utstyrt med vide frakkeskjøter. De manglet krage, men hadde ofte lommer med store slag, ermer med enorme mansjetter eller ermelinninger, også kalt oppslag, og dekorbånd langs kanter og rundt knappehull. De tidlige justaucorpsene var gjerne lukket foran med en én, tett knapperad, men frakkene ble siden ofte båret åpne med knappene som pynt på brede rabatter (frontstykker). Rabattene og oppslagene på uniformsfrakker var oftest i en annen farge enn hovedfargen ellers; det samme gjaldt oppbrettene, det vil si den nedre delen av jakkeslagene som var brettet opp i trekanter, slik at fôret syntes. Fargene markerte regimenttilhørighet og liknende. Mot slutten av 1700-tallet endret justaucorpsene seg til smalere, ensfargede plagg som på fransk ble kalt frac. Fornemme damer kunne ha «feminiserte» justaucorpser og andre mannsplagg som del av sin ridedrakt.
Arvtakere
Justacorpser ble båret sammen med lange, ofte rikt dekorerte vester og culottes, trange knebukser. Disse klesplaggene endret gradvis snitt, og etter at knebuksene ble erstattet av langbukser omkring 1800, utviklet antrekket seg til tidlige varianter av dagens herredresser med jakke, vest og bukser i samme stoff.
Snippkjoler og bunadsfrakker
De fargerike justaucorpsene er også opphavet til de svarte snippkjolene som i dag brukes som formelt gallaantrekk i vestlig herremote. Ytterligere en variant er de side, ofte lyse koftene som ble båret som stasplagg (helgekofter) av bønder i Skandinavia og andre steder. Denne bondedrakten bestod av frakk, vest, knebukser og tjukke strømper, og hadde klare forbilder i fransk herremote på 1700-tallet. Side kofter inngår fortsatt som tradisjonelt mannsplagg i folkedraktene i flere land. Slike side bunadsfrakker kan kalles «gråvest» på norsk.
Kilis
Historie
I byens umiddelbare nærhet er det en rekke höyüks, som vitner om at regionen har vært bosatt i svært lang tid. Den best utforskede er Oylum Höyük, som var bosatt fra neolitikum til inn i bysantinsk tid.
Navnet Kilis dukker opp i arabiske kilder på 900-tallet, og er avledet av ordet for «kirke». Mot slutten av 1000-tallet ble byen erobret av korsfarerne, kom senere på ayyubidenes og så de egyptiske mamelukkenes hender. Da regionen ble erobret av den osmanske sultan Selim I var Kilis bare en landsby. I 1519 var den en småby med fire mahaller og ca. 1.500 innbyggere. Mot slutten av 1800-tallet hørte Kilis under Aleppo og hadde 20.000 innbyggere. Geografen Viforteller blant annet om 47 fredagsmoskeer, 12 mindre moskeer, 4 dervisjkonventer, 24 medresser og 3 kirker.
Klima
Kilis har et halvtørt klima med særlig varme, tørre og lange sommere og kjølige og regnfulle vintre.
Jung Young-sik
Jung Young-sik (født 20. januar 1992) er en sørkoreansk bordtennisspiller.
Han representerte Sør-Korea under Sommer-OL 2016 i Rio de Janeiro, der han ble utslått i fjerde runde i singel.
Bembidion biguttatum
Bembidion biguttatum er en av billene i delgruppen (underfamilien) skyggeløpere (Trechinae) i familiegruppen løpebiller.